Miroslav Donfrid

Prim. dr. sc. **Miroslav Donfrid** (Beli Manastir, 21. XII. 1947 - Beli Manastir, 30. VII. 2019), bio je primarijus, doktor medicinskih znanosti iz područja stomatologije, stomatolog specijalist dječje i preventivne stomatologije.

Osnovnu školu završio je u Belom Manastiru, gimnaziju u Osijeku (1. r.) i Belom Manastiru (2-4. r.), Višu stomatološku školu u Osijeku te Stomatološki fakultet u Zagrebu (1978). Bio je zaposlen kao stomatolog u Domu zdravlja Beli Manastir (od 1970).

Dana 30. VII. 2019. smrtno je stradao u nesretnom slučaju koji se desio u njegovoj sobi u belomanastirskom Domu za starije i nemoćne "Baranjsko sunce", gdje je živio pred kraj života.

## Stručni rad
Odmah nakon završetka fakulteta upisao je postdiplomski studij u Zagrebu i magistrirao 1983. godine magistarskim radom *"Komparativno istraživanje pojave [[karijes]]a u gradskom i poljoprivrednom stanovništvu Baranje"* (mentor: prof. dr. sc. **Zdenko Njemirovskij**). Doktorirao je također na Stomatološkom fakultetu u Zagrebu 1988. s disertacijom *"Utjecaj načina ishrane i socioekonomskog statusa na prevalenciju karijesa u osoba različitih dobnih skupina"* (mentori: prof. dr. sc. **Zdenko Njemirovskij** i prof. dr. sc. **Silvije Vuletić**). Specijalizaciju iz dječje i preventivne stomatologije položio je 1990. godine na Stomatološkom fakultetu u Beogradu. Poslijediplomski studij javnog zdravstva završio je 1988. na Stomatološkom fakultetu u Zagrebu (Škola narodnog zdravlja /ŠNZ/ *"Dr. Andrija Štampar"*), postavši koordinator za znanstveni rad pri Edukacijskom multimedijskom centru te škole. Aktivno je sudjelovao na gotovo svim kongresima stomatologa u bivšoj Jugoslaviji i Hrvatskoj, kao i na mnogim stručnim skupovima, simpozijima i savjetovanjima.

Permanentno se bavi stručnim i naučnim radom. Autor je knjige *"Patologija bolesti usta i zuba djece i njihovih roditelja baranjskog kraja"*, koautor tri koktel-knjige i autor ili koautor 50-ak naučnih i stručnih članaka u domaćim i stranim časopisima.

## Društveni rad
Iz hobija bavio se radioamaterstvom (oko 25 godina bio predsjednik belomanastirskog radioamaterskog kluba 2AAU) i ribolovom (volonterski ispitivač ribolovaca vozača čamaca). Član foto-kluba, Kluba narodne tehnike, Crvenog križa (više od 20 godina kao predavač i ispitivač), liječničkih i stomatoloških društava (i njihovih foruma). Bio predavač i ispitivač civilne zaštite i teritorijalne odbrane s više hiljada predavanja.

Društvene i stručne funkcije: predsjednik Izvršnog odbora Sindikata Doma zdravlja Beli Manastir (u dva mandata, 1981-1990); prvi predsjednik Zbora liječnika Doma zdravlja Beli Manastir (1986-1991), istovremeno član Predsjedništva Skupštine Zbora liječnika Osijek; predsjednik Predsjedništva Općinske organizacije Crvenog križa Baranje (u dva mandata) i član Predsjedništva Crvenog križa Hrvatske (u jednom mandatu, za vrijeme predsjedavanja dr. Valenta Vnuka i dr. Antuna Duboševića).

## Bibliografija
### Kongresi
* **1)** 9. kongres Udruženja stomatologa Jugoslavije (USJ), Ljubljana, 22-24. IX. 1988. - Aktivno učešće s radom: *"O epidemiologiji zubnog karijesa u nekim zemljama svijeta"*
* **2)** 13. kongres lekara Srbije sa međunarodnim učešćem, Vrnjačka Banja, 26-30. V. 1996. - Aktivno učešće s radovima: **1.** *"Odnos [[KIO]] i [[KIZ]] i stanje oralne higijene baranjske dece od 5-9 godina komparirane sa rezultatima istraživanja dece iste dobi koja su izbegla u Baranju"*; **2.** *"Dentalni morbiditet kod dece uzrasta od 5-7 godina u Baranji u toku rata (1992-1995)"*
* **3)** II. kongres stomatologa SR Jugoslavije sa međunarodnim učešćem, Budva, 22-26. X. 1996. - Aktivno učešće s radovima: **1.** *"Indeks socijalnog statusa po Hollingscheadu za decu radnika, poljoprivrednika i službenika starosti od 5 do 7 godina"*; **2.** *"Indeks socijalnog statusa po Hollingscheadu za decu radnika, poljoprivrednika i službenika uzrasta do 12 godina"*
* **4)** 2nd Congress of the Balkan Stomatological Society, Beograd, 2-5. IV. 1997. - Aktivno učešće s radom: *"Social-economic Influence on Caries and Oral Hygiene in Baranja"*
* **5)** 3rd Balkan Dental Congress, Sofija (Bugarska), 2-5. IV. 1998. - Rad: *"Dental Caries Among Population Over 34-56 Years of Baranja"*
* **6)** 3. kongres stomatologa Jugoslavije, Novi Sad, 20-23. IX. 2000. - Aktivno učešće s radovima: **1.** *"Prevalencija karijesa kod dece radnika, službenika i poljoprivrednika, starosne grupe od 12 godina"*; **2.** *"Mesto i uloga ginekologa, pedijatra i školskog stomatologa u prevenciji oboljenja usta i zuba dece do 6. godina života"*
* **7)** III. međunarodni kongres hrvatskih stomatologa, Zagreb, 6-8. XI. 2003. - Aktivno učešće s radom: *"Index of Social-economic Status by Hollingschead for Children Aged 5 to 7 Years"*

### Simpoziji i savjetovanja
* **1)** XVIII. stomatološka nedelja SR Srbije, Novi Sad, 21-23. IX. 1989. - Aktivno učešće s radovima: **1.** *"Podaci o zubozdravstvenoj prosvijećenosti kod dobnih skupina od 5-7, od 12 i od 18 godina sve tri socijalne strukture"*; **2.** *"Odnos [[KIO]], [[KIZ]] i [[KIp]] kod djece radnika, službenika i poljoprivrednika dobnih skupina 5-7, 12 i 18 godina"*
* **2)** 4. stomatološke nedjelje Crne Gore, Ulcinj, 4-6. V. 1989. - Aktivno učešće s radovima: **1.** *"Odnos stupnja oralne higijene i broja karijesa kod radnika, službenika i poljoprivrednika dobnih skupina 35-44 i 65 godina na dalje"*; **2.** *"Komparativno istraživanje pojave karijesa u gradskom i seoskom stanovništvu Baranje"*; **3.** *"Ispravnost u provođenju oralne higijene kod gradskog i poljoprivrednog stanovništva Baranje"*; **4.** *"Zdravstveno vaspitanje u stomatološkoj zaštiti predškolskog djeteta"*; **5**. *"Mjesto i uloga ginekologa, pedijatra i školskog stomatologa u prevenciji oboljenja usta i zuba djece do šeste godine života"*
* **3)** XXXI. naučni sastanak mikrobiologije, epidemiologije i infektologije Jugoslavije, Pula, 5-11. VI. 1989. - Aktivno učešće s radovima: **1.** *"Komparativno istraživanje pojave karijesa zuba u stanovništvu Baranje"*; **2.** *"Odnos stupnja oralne higijene, zdravstvenog prosvećivanja i broja oboljelih od zubnog karijesa"*; **3.** *"Zubozdravstvena prosvijećenost kod djece Belog Manastira"*; **4.** *"Odnos stupnja oralne higijene i broja karijesa kod djece radnika, službenika i poljoprivrednika dobnih skupina 5-7, 12 i 18 godina"*
* **4)** XXXII. naučni sastanak mikrobiologije, epidemiologije i infektologije Jugoslavije, Pula, 11-17. VI. 1990. - Aktivno učešće s radovima: **1.** *"Socioekonomski status po Hollingscheadu u djece Baranje dobnih skupina 5-7, 12 i 18 godina"*; **2.** *"Oralna higijena i karijes zuba u djece baranjskih sela uzrasta 10 godina"*
* **5)** XI. simpozijum zdravstvenog vaspitanja u stomatologiji, Niš, 1995. - Radovi: **1.** *"Dentalni morbiditet kod dece baranjskih radnika, službenika i poljoprivrednika dobi od 5-7 godina (od 1985-1990) u kompariranju sa rezultatima ispitivanja iste grupe u toku rata (1993-1995)"*; **2.** *Odnos [[KIO]] i [[KIZ]] i stanje oralne higijene kod dece baranjskih radnika, službenika i poljoprivrednika u dobi od 5-8 godina (od 1985-1990) u kompariranju sa rezultatima ispitivanja iste dobne grupe u toku rata (1992-1995)"*
* **6)** III. naučni sastanak saobraćajne medicine, Zemun, 1999. - Aktivno učešće (s koautorima) s radom: *"Zbrinjavanje preloma kostiju lica u politraumi"*
* **7)** 1. međunarodni simpozij Preventiva karijesa u zemljana SEI-a, Zagreb, 28-30. IX. 2000. - Aktivno učešće s radom: *"Stanje oralne higijene baranjske djece dobi od 5 do 9 godina"*
* **8)** V. savjetovanje stomatologa sjeverozapadne Hrvatske s međunarodnim učešćem, Čakovec, 29. IX. 2001. - Aktivno učešće s radovima: **1.** *"Indeks socijalnog statusa po Hollingscheadu za djecu radnika, službenika i poljoprivrednika starosti od 5-7 godina"*; **2.** *"Odnos [[KIO]] i [[KIZ]] i stanje oralne higijene baranjske djece dobi od 5-9 godina, komparirane s rezultatima istraživanja djece te iste dobi koja su tijekom rata izbjegla u Baranju"*

### Znanstveno-istraživački projekti i radovi
* **1)** Projekt Edukacijskog multimedijalnog centra Škole narodnog zdravlja "Andrija Štampar" pri Medicinskom i Stomatološkom fakultetu Sveučilišta u Zagrebu:*"Trajno usavršavanje za primarnu zdravstvenu zaštitu"*
* **2)** Znanstveno-istraživački rad: *"Rezultati primjene fluorovog gela na zube djece u Baranji starosti 3-5 godina"*, 1983-1987.
* **3)** Znanstveno-istraživački rad: *"Pečaćenje [[fisura]] kod djece Baranje uzrasta 9 godina starosti"*, 1983-1987.
* **4)** Znanstveno-istraživački rad (s prof. dr. Stevanom Crnogorcem s bivšeg Poljoprivrednog fakulteta u Dardi): *"Određivanje koncentracija mikroelemenata u vodi gradskih vodovoda u Baranji (fluora, selena, cinka, molibdena, kalcija, magnezija i drugih) i istraživanje njihovog uticaja na oboljenja usta i zuba kod mlečne i trajne dentacije: karijes zuba, gingivo-parodontalna oboljenja, ortodontske anomalije, oboljenja mekih tkiva usta, tetraciklinska prebojenost zuba i drugo"*, 1995-2003.

## Knjige
* **1)** *"Patologija bolesti usta i zuba djece i njihovih roditelja baranjskog kraja"*, Beograd, 1996.

## Izvori